《喜东山陈宗享复到山论学兼示诸生》
明代·湛若水

吾爱蘧伯玉，五十能知非。吾慕卫武公，耄期不忘规。

芳名垂典训，百世诚吾师。嗟彼誇毗子，沾沾自满攲。

隙光讵全照，掩鉴犹蔽亏。井蛙不知天，瓮里蒙醯鸡。

日月普空宇，万物含光辉。高明与广大，临照无隐微。

圣哲崇弘毅，小器非大知。全功在知性，尽心乃不遗。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。